Foto: O‘zbekiston temir yo‘llari axborot xizmati Joriy yilning 22 mart kunidan boshlab «Toshkent-Bishkek-Ribache-Toshkent» yo‘nalishi bo‘yicha ilk yo‘lovchi poyezdi qatnovi yo‘lga qo‘yiladi. Bu haqda «O‘zbekiston temir yo‘llari» axborot xizmati xabar bermoqda. Poyezd Toshkent Markaziy vokzalidan kechki soat 20:50da jo‘naydi. Dastlabki poyezd 9ta vagondan iborat bo‘lib, tarkibdan lyuks, kupe, platskart va restoran vagonlari joy olgan. Ribachega yo‘l oladigan ilk poyezd 300 nafar yo‘lovchiga mo‘ljallangan.